Upplýsingar um útgöngu Bretlands úr Evrópusambandinu ( BREXIT ) Aðildarríki Evrópusambandsins samþykktu 28. október sl. að fresta útgöngu Bretlands úr sambandinu um þrjá mánuði , til 31. janúar 2020 * . Áður stóð til að Bretar myndu yfirgefa ESB 31. október . Bretland gæti þó gengið út fyrir 31. janúar 2020 ef breska þingið samþykkir útgöngusamning . Ef enginn útgöngusamningur verður gerður fyrir 31. janúar 2020 þá verður að hafa eftirfarandi í huga : Breskir ríkisborgarar búsettir á Íslandi : Þeir einstaklingar sem eru búsettir hér og sjúkratryggðir á Íslandi halda réttindum sínum hér á landi þrátt fyrir útgöngu Breta . Sjúkratrygging er búsetutengd en önnur réttindi byggjast þó á ríkisborgararétti . Ríkisborgarar frá löndum utan EES landa falla ekki undir reglugerð EB nr. 883 / 2004 sbr. reglugerð nr. 442 / 2012 . Þetta hefur þau áhrif að breskir ríkisborgarar sem eru sjúkratryggðir á Íslandi fá ekki útgefið ES kort né önnur réttindi sem falla undir reglugerðina . Í staðin fá þeir útgefna tryggingaryfirlýsingu þegar þeir ferðast bæði innan og utan EES . Námsmenn sjúkratryggðir á Íslandi , við nám í Bretlandi : Sömu reglur gilda um námsmenn í Bretlandi og í öðrum löndum utan EES . Þeir eiga rétt á að halda lögheimili sínu á Íslandi meðan á námi stendur og halda þ.a.l. sjúkratryggingu sinni í allt að 6 mánuði eftir að námi lýkur . Ekki verður hægt að framvísa ES korti vegna nauðsynlegrar heilbrigðisþjónustu í Bretlandi frá og með 31. janúar 2020 . Gilda þá sömu reglur og um nauðsynlega heilbrigðisþjónustu utan EES . Leggja þarf út fyrir lækniskostnaði og sækja síðan um endurgreiðslu til Sjúkratrygginga Íslands .